open-index/open-wikipedia-markdown huggingface dataset:
הנקרופוליס בטרקוויניה

**הנקרופוליס בטרקוויניה**, המכונה גם **מונטרוצי** (**Monterozzi**), הוא נקרופוליס אטרוסקי השוכן בעיירה טרקוויניה, ומכיל קברים וציורי קיר עשירים. נקרופוליס טרקוויניה והנקרופוליס בצ'רווטרי הוכרזו על ידי אונסק"ו כאתר מורשת עולמית בשנת 2004. בנקרופוליס היו כ-6,000 קברים, אך מתוכם השתמרו רק כ-200, ומתוכם רק 50 נגישים לציבור ומעוטרים בציורי קיר קישוטיים. הגישה אל הקברים שנחצבו בסלע היא דרך מערכת של מסדרונות משופעים. רוב הקברים מיועדים לזוג אנשים אחד וכוללים חלל קבורה אחד.

הקברים הקדומים ביותר בנקרופוליס מתוארכים למאה ה-7 לפנה"ס, אך המראה הסופי שלהם נקבע רק במאה השנים שלאחר מכן. בקברים ניתן לראות ציורים המתארים את חיי היומיום של האטרוסקים, טקסיהם, המיתולוגיה שלהם ויכולתם האמנותית. חלק מציורי הקיר ששכנו בקברים בנקרופוליס שמורים כיום במוזיאון הלאומי בטרקוויניה. להלן תיאור של מספר קברים:
* מקבר ביתן הציד מהמאה ה-6 לפנה"ס ניתן להשקיף החוצה דרך המסגרת השקופה של הביתן.
* בקבר הציד והדיג יש שני חדרים: בראשון מתואר ריקוד של דיוניסיאני ביער קדוש, ובחדר השני מתוארים בעלי הקבר במהלך מסע ציד ודיג.
* קבר הלביאות מהמאה ה-4 לפנה"ס התגלה ב-1874, והוא מורכב מחדר קבורה קטן המכוסה על ידי גג גמלוני. בציורים הנמצאים בקבר מתוארים עופות, דולפינים וסצנות מחיי האריסטוקרטיה האטרוסקית.
* בקבר המשחקים יש ציורים המתארים את המשחקים שנערכו בזמן טקסי הקבורה.

בחלק מהקברים התגלו סרקופגים עשויים אבן גיר, שעל חלקם מפוסלות דמויות הקבורים בהם.

## קישורים חיצוניים

* 

קטגוריה:לאציו: אתרים ארכאולוגיים
קטגוריה:נקרופוליס
הנקרופוליס בצ'רווטרי

שמאל|ממוזער|250px
[שמאל|ממוזער|250px|סקרופג מצ'רווטרי המוצג ב[לובר]]
**הנקרופוליס בצ'רווטרי**, המכונה גם **נקרופוליס בנדיטאקיה** (איטלקית **Necropoli della Banditaccia**), שוכן בסמוך לעיירה האיטלקית צ'רווטרי. הנקרופוליס היה בשימוש בין המאה ה-9 לפנה"ס ועד המאה ה-1 לפנה"ס בקירוב, והוא הוכרז על ידי אונסק"ו כאתר מורשת עולמית בשנת 2004, ביחד עם הנקרופוליס בטרקוויניה.
## מבנה
הנקרופוליס משתרע על פני שטח של 4000 דונם, וכולל כ-1,000 קברים שלעיתים קרובות מהווים חלק מתילי קבורה. הנקרופוליס הוא הגדול ביותר באזור הים התיכון. שמו של הנקרופוליס נובע מהחכרת (bando) הקרקעות לתושבי צ'רווטרי על ידי בעלי האדמה המקומיים.

הקברים בנקרופוליס מאורגנים במתאר דמוי עיר, והם מחולקים לסוגים שונים לפי תקופת בנייתם, מעמד המשפחה וקריטריונים נוספים. צורתם של הקברים העתיקים (מהתקופה של תרבות וילאנובה) ביותר בנקרופוליס היא של בור, שבו נטמן אפר המתים. מלבד הבורות המסודרים יש גם גומות פשוטות יותר. סוג נוסף של קברים הוא הטומולי, שהם קברים המכילים יותר מקבר אחד באותו מבנה. בתקופה האטרוסקית היו שני סוגי קברים: תילי קבורה ו"קוביות", שהיו למעשה קברים ריבועיים פשוטים שנבנו בשורות לאורך "דרכים". באזור שניתן לבקר בו (המשתרע על פני 100 דונם) ניתן לצפות בשתי "דרכים" כאלה, המתוארכות למאה ה-6 לפנה"ס.

התילים הם מבנים עגולים שנבנו מטוף, וחלקם הפנימי שנחצב בתוך סלע מכיל שחזור של בית המת הכולל מסדרון, אולם ראשי ומספר חדרים. בקברים הללו נמצאו מספר ממצאים שלפיהם הוסקו מסקנות באשר לחיי היומיום של האטרוסקים. הקברים החדשים ביותר מתוארכים למאה ה-3 לפנה"ס, והם היו מסומנים על ידי כן חיצוני קטן שהיה בצורת גליל עבור גברים ובצורת בית קטן עבור נשים.

אחד הקברים המפורסמים ביותר בנקרופוליס הוא "קבר התבליטים" (Tomba dei Rilievi), המתוארך למאה ה-4 לפנה"ס, שזוהה על סמך כתב יד כשייך לאדם בשם מטונאס. הגישה אל הקבר היא דרך גרם מדרגות חצוב בסלע המוביל להיכל גדול שמידותיו 6.5 על 7.8 מטרים, המכוסה על ידי תקרה הנתמכת על ידי שני עמודים עם כותרות איוליות. בקבר יש 13 שקעי קבורה עבור שני אנשים, ומקום עבור 34 גופות נוספות שנחצב על מדף סלע. הקבר כולל גם מספר פרסקואים, תבליטים ופסלים שבהם מתוארים כלי בית רבים.

רוב הממצאים שנחפרו בנקרופוליס נמצאים במוזיאון האטרוסקי הלאומי שברומא. חלק מהממצאים האחרים נמצאים במוזיאון הארכאולוגי של צ'רוורטי.

## קישורים חיצוניים

* 

קטגוריה:לאציו: אתרים ארכאולוגיים
קטגוריה:נקרופוליס
רוי ארצ'יבלד יאנג

ממוזער|שמאל
**רוי ארצ'יבלד יאנג** (באנגלית: **Roy Archibald Young**; 17 במאי 1882 – 31 בדצמבר 1960) היה בנקאי אמריקאי ששימש כיושב ראש דירקטוריון הבנק הפדרלי (הפדרל ריזרב) (הבנק המרכזי של ארצות הברית) עם פרוץ המשבר בוול סטריט ב-1929 ותחילתו של השפל הגדול.

יאנג נולד במרקט שבמישיגן, כבר בגיל שמונה החל את הקריירה הבנקאית שלו כשעבד כשליח עבור בנק מקומי, בהמשך עבד כעוזר קופאי וב-1913 מונה לסגן נשיא בנק סיטיזן נשיונל. בין 1919 ל-1927 היה נגיד הבנק הפדרלי במיניאפוליס. ב-1927 נקרא על ידי הנשיא קלווין קולידג' להחליף את דניאל קריסינג כיו"ר דירקטוריון הבנק הפדרלי בוושינגטון די. סי., הוא הושבע לחבר דירקטוריון ב-3 באוקטובר 1927 ומייד מונה ליושב ראשו. יאנג כיהן בתפקיד עד 31 באוגוסט 1930, כשבמהלך כהונתו פרץ המשבר הכלכלי הגדול. ב-1930 עזב יאנג את הדירקטוריון בוושינגטון ועבר לכהן כנגיד הבנק הפדרלי בבוסטון (תפקיד שבאותה עת נשא שכר גבוה יותר). לאחר התפטרותו ב-1942 בהמשך הקריירה עמד בראש בנק פרטי בבוסטון, הצטרף לדירקטוריון חברת טקסטיל ועמד בראשה משנת 1954.

## קישורים חיצוניים

* ביוגרפיה באתר הבנק הפדרלי בבוסטון

קטגוריה:אמריקאים ילידי מישיגן
קטגוריה:יושבי ראש הבנק הפדרלי של ארצות הברית
קטגוריה:בנקאים אמריקאים
קטגוריה:אמריקאים שנולדו ב-1882
קטגוריה:אמריקאים שנפטרו ב-1960
כרישה

[ממוזער|300px|כרישה בידי [ג'וזפין בייקר]]
**כְּרֵישָׁה**, או בשמה העממי **פּראסה**, היא ירק מאכל, שתורבת מהשום הגבוה (שם מדעי: *Allium ampeloprasum*) שבמשפחת הנרקיסיים. בעבר שימשה הכרישה ברפואה העממית למניעת כאבי בטן ומיחושים.

ביהדות היא משמשת כאחד מסימני סדר ליל ראש השנה בשם כרתי.

## היסטוריה ותפוצה
בחפירות במצרים נמצאו שאריות כרישה עתיקים וכן ציורי קיר של הצמח, שהובילו את פרופסור דניאל זוהרי להסיק עם עמיתיו למחקר, כי הכרישה תורבתה כבר באלף השני לפני הספירה. הכרישה הייתה הירק האהוב ביותר על נירון קיסר.

כרישת הבר ידועה בשמה האנגלי Ramps.

## בתרבות
הכרישה היא אחד הסמלים הלאומיים של ויילס, ובייחוד ביחידות ולשיות בצבא בריטניה.

Auditor General for Wales Arms.svg
Lauchheim-neu-wappen.png
Trefgarne Escutcheon.png


### בדתות
#### ביהדות
הכרישה אינה מוזכרת בתנ"ך, אולם תרגום אונקלוס (וכן התרגום ירושלמי) מזהה אותה עם "הֶחָצִיר" (במדבר פרק י"א פסוק ה'), הנזכר יחד עם הבצל והשום כמין הגדל במצרים, והנזכר פעמים רבות בספר ישעיהו. הכרישה מוזכרת פעמים רבות במשנה ובתלמוד. במשנה מוזכרת בתור "כרישין", ובתלמוד מוזכרת בשמה הארמי "כרתי" (בחילוף אותיות ת' וש', שמתחלפות תדיר בין השפות).

הכרישה (בצורות הגשה שונות, כולל קציצות כרישה בעדות מסוימות) משמשת כאחד ה'סימנים' בשולחן המסורתי של סדר ליל ראש השנה ונוהגים לברך עליה: "שיכרתו אויבינו ושונאינו וכל מבקשי רעתינו".

#### כשרות
בימינו ישנם מומחי כשרות, כגון הרב יוסף זריצקי, הממליצים לא לאכול את הכרישה , מכיוון שאין אפשרות לנקותה כליל מחרקים.

### בתרבות הפופולרית
* בפוקימון, הכרישה משמשת ככלי נשקם של פוקימון ברווז הבר, פרפצ'ד וכמו כן, גם כאמצעי לבניית קן. וכן, גם לצורה המפותחת של גרסת אחרת שלו, סרפצ'ד.
* קטע אנימציה קצר בשם Leekspin פורסם באביב שנת 2006 ונעשה פופולרי מאוד.

## קישורים חיצוניים

* 
* 
* 

## הערות שוליים

*
קטגוריה:תבלינים
קטגוריה:צמחי מרפא
קטגוריה:נרקיסיים
קטגוריה:ויילס: סמלים לאומיים
קנת דוברשטיין

שמאל|ממוזער|250px|קן דוברשטיין
**קנת "קן" מ. דוברשטיין** (באנגלית: **Kenneth M. Duberstein**; 21 באפריל 1944 – 2 במרץ 2022) היה ראש סגל הבית הלבן ה-14 למניין, בין השנים 1988–1989, תחת ממשלו של רונלד רייגן, והיהודי הראשון שכיהן בתפקיד זה.

## קורות חיים
גדל בברוקלין וסיים תואר ראשון בקולג' הפרטי פרנקלין אנד מארשל, ותואר שני ב"אמריקן יוניברסיטי". אשתו היא מפיקה בתוכנית הידועה "צ'ארלי רוז".

### קריירה
במהלך שתי כהונותיו של רייגן כנשיא, הוא כיהן גם כסגן ראש הסגל (1987), וכן כיהן במקביל הן כעוזר וסגן עוזר הנשיא לענייני חקיקה (1981–1983).

לפני שעבד בממשל של רייגן, הוא היה סמנכ"ל ומנהל תחום יחסי ממשל-עסקים לוועדה לפיתוח כלכלי. לאחר תפקיד זה פנה למגזר הפרטי, בין לבין תפקידיו השונים בבית הלבן, ועבד כסמנכ"ל בחברה העוסקת בלובי, "טימוטי אנד קומפני", אשר לקוחותיה הן מהמכובדות בחברות הנדרשות ללובי בקונגרס, כגון ויזה, אנהאוזר-בוש, קרייזלר, חברות תרופות כ"טבע" הישראלית וחברות ביטוח למיניהן.

הקריירה שלו בממשל החלה כסגן מזכיר העבודה בקבינט של הנשיא ג'רלד פורד, וכמנהל תחום הקונגרס וענייני פנים-ממשל, בסוכנות המנהל הכללית (GSA) הממשלתית. לפני כן כיהן במשרה ציבורית כעוזר לסנאטור יעקב יעבץ.

לאחר מכן שב דוברשטיין למגזר הפרטי וכיהן במועצות מנהלים רבות במגזר הפרטי, כגון בואינג ופאני מאי
, ובתחום הציבורי מועצת הנאמנים של אוניברסיטת ג'ונס הופקינס. דוברשטיין השתתף גם בוועדות וצוותי חשיבה רבים בתחום החינוך, כגון ועדת הייעוץ של בית ספר לממשל ע"ש קנדי באוניברסיטת הרווארד, ומרכזים חינוכיים-ציבוריים אחרים.

ב-1989 זכה במדליית הנשיא לאזרחות, השנייה בחשיבותה בין המדליות לאזרחים שמעניק נשיא ארצות הברית. עד למותו כיהן במקביל לשאר תפקידיו הרבים כיושב ראש ועדת האתיקה של הוועד האולימפי של ארצות הברית. כמו כן כיהן כסגן יושב ראש ועדת בקרה ורפורמה עצמאית של הוועד האולימפי.

בנוסף, דוברשטיין שימש כמעין יועץ פוליטי למי שהיה בעבר סגן מזכיר המדינה, ריצ'רד ארמיטאג'. ועל פי בעל הטור רוברט נובאק, שפרסם את ההדלפה של סוכנת ה-CIA ולרי פליים, דוברשטיין היה המקור לספרם של דייוויד קורן ומייקל איסיקוף בנושא פרשת ולרי פליים. לפי ספר זה ארמיטאג' הוא אחד מהאנשים אשר הדליפו את שמה של סוכנת ה-CIA לשעבר, ולרי פליים לבעל הטור נובאק.

ב-2008 הודיע בריאיון ל-CNN, על תמיכה במי שהיה אז הסנאטור והמועמד של המפלגה הדמוקרטית לנשיאות, ברק אובמה, כמה ימים לפני הבחירות הכלליות. יש טוענים שזאת עקב סרובו של ג'ון מקיין למנותו כראש צוות המעבר שלו לבית הלבן.

נפטר ב-2 במרץ 2022.

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:בוגרי מכללת פרנקלין ומרשל
קטגוריה:בוגרי אמריקן יוניברסיטי
קטגוריה:חברי המפלגה הרפובליקנית (ארצות הברית)
קטגוריה:ראשי הסגל של הבית הלבן
קטגוריה:יהודים פקידי ממשל בארצות הברית
קטגוריה:יועצים פוליטיים יהודים אמריקאים
קטגוריה:יהודים חברי הקבינט של ארצות הברית
קטגוריה:חברי הקבינט של ארצות הברית בממשל רונלד רייגן
קטגוריה:אמריקאים שנולדו ב-1944
קטגוריה:אמריקאים שנפטרו ב-2022
הנס יונר

**הנס יונר** (בגרמנית: **Hans  Johner**; 7 בינואר 1889, בזל, שווייץ – 2 בדצמבר 1975, טלויל, שווייץ) היה שחמטאי שווייצרי.

## קריירה
יונר קיבל דרגת אמן בינלאומי בשנת 1950, לאחר שהיה אלוף שווייץ בשחמט מספר פעמים. שיא הקריירה שלו היה בשנות ה-30' כאשר זכה בתואר שש פעמים בשנים 1931, 1932, 1934, 1935, 1937 ו-1938. במשך 57 שנים היה עורך מדור השחמט בעיתון Neuen Zürcher Zeitung.
 
יונר ייצג את נבחרת שווייץ בארבע אולימפיאדות:

באולימפיאדת השחמט 1924, אולימפיאדת השחמט הלא רשמית הראשונה שהתקיימה במקביל לאולימפיאדת פריז (1924). השיג 4.5 נקודות מ-8 משחקים. http://www.olimpbase.org/1924x/1924fb.html

באולימפיאדת השחמט 1927 שיחק יונר בלוח הראשון של הנבחרת, והשיג 7 נקודות מ-13 משחקים. בין היתר ניצח את ג'ורג' קולטנובסקי, הנרי וינינק, אנדרה שרון  ואת ארפאד ויידה וסיים בתיקו מול הנרי ארנסט אטקינס, סטפנו רוסלי די טורקו, אורלה קראוזה ורוברטו גראו . http://www.olimpbase.org/1927/1927sui.html

באולימפיאדת השחמט 1931 שיחק יונר בלוח הראשון של הנבחרת, והשיג 6 נקודות מ-15 משחקים. בין היתר ניצח את הנרי וינינק, עקיבא רובינשטיין  וולדאס מיקאנס וסיים בתיקו עם הרמניס מטיסונס, סאלו פלור, רודולף שפילמן  וסטפנו רוסלי די טורקו. http://www.olimpbase.org/1931/1931sui.html

באולימפיאדת השחמט 1956, בהיותו בן 67, שיחק יונר בלוח המילואים של הנבחרת, והשיג 2.5 נקודות מ-6 משחקים. הוא סיים בתיקו חמישה ממשחקיו. http://www.olimpbase.org/1956/1956sui.html.

יונר היה אחיו הצעיר של פאול יונר.

## קריירה מוזיקלית
יונר היה מוזיקאי מחונן, שניגן בויולה ובכינור בתזמורת טונהאלה בציריך ועסק בהוראת נגינה.

## משחקי שחמט מפורסמים
* [ניצחונו של יונר על אלוף העולם [אלכסנדר אלכין] בתחרות ציריך 1934]
* [ניצחונו של יונר על [האנס מולר] בתחרות ציריך 1934]

## בעיות שחמט
יונר חיבר למעלה מ-200 בעיות שחמט. הנה אחת מהן, מט בשני מסעים:

פתרון: 1. צד4! עם האיום מהד3 מט. 
אם 1...צ:ד4 2. פו1 מט
אם 1...ב2 או ו5 2. מהד3 מט
אם 1...פו5 2. רז5 מט
אם 1...רו5 2. מהח6 מט
אם 1...צו5 2. פז4 מט

## קישורים חיצוניים

* מידע כללי

קטגוריה:שחמטאים שווייצרים
קטגוריה:שחמטאים שהשתתפו באולימפיאדת השחמט
קטגוריה:אמנים בין-לאומיים
קטגוריה:אלופי שווייץ בשחמט
קטגוריה:שווייצרים שנולדו ב-1889
קטגוריה:שווייצרים שנפטרו ב-1975
חוזה הונקאר איסקלסי

**חוזה הונקאר איסקלסי** (**Hünkâr İskelesi**) נחתם בין רוסיה לאימפריה העות'מאנית בשנת 1833, ובא בעקבות מלחמת רוסיה-טורקיה של 29–1828.

## רקע
בסוף שנת 1831, כשהוא מנצל את ימי חולשתה של האימפריה העות'מאנית, מוחמד עלי ממצרים, שהיה עד אז שליט של מדינת חסות עות'מאנית, גייס את צבאו ויצא במרד נגד הסולטאן מהמוט השני. הוא כבש במהרה את ארץ ישראל, סוריה וחלקים בחצי האי ערב, כשהוא מביס בקלות את הצבא העות'מאני ומאיים על הבירה קונסטנטינופול עצמה.
בשעה שבריטניה וצרפת אהדו את מוחמד עלי, הצאר הרוסי ניקולאי הראשון, שחשש מהשלכות התמוטטות האימפריה העות'מאנית, החליט להתערב ושלח כוחות לסייע לעות'מאנים. ההתערבות הביאה להסכם שלום שהותיר את מוחמד עלי כשליט בחלק מהשטחים שכבש.

## החוזה
ב-8 ביוני 1833, חתמו הרוסים והטורקים על חוזה הונקאר איסקלסי, בו הובטחה ערבות הדדית בין הצדדים למקרה שיותקפו בידי כוח זר. סעיף סודי בחוזה פטר את הטורקים משליחת כוחות צבא לעזרת הרוסים. במקום זאת, הם התחייבו לסגור את מצרי הים השחור בפני אוניות זרות, במקרה של מלחמה.

בריטניה וצרפת הסתייגו מההסכם, כשהן חוששות כי טורקיה העניקה לצי הרוסי יד חופשית לפעול בים השחור. חששות אלה התפוגגו לאחר ועידת לונדון ב-1841, שם הובטחו זכויותיהן של שאר מעצמות אירופה בבוספורוס ובדרדנלים.

גם ברחבי האימפריה העות'מאנית הייתה הסתייגות ממתן זכויות יתר לאויב המסורתי - רוסיה, שרק שנים ספורות קודם לכן גרם לאבדן הנחלות העות'מאניות בבלקנים.

## קישורים חיצוניים
* 

הונקאר איסקלסי
הונקאר איסקלסי
הונקאר איסקלסי
קטגוריה:מלחמות עות'מאניות-רוסיות
ריצ'רד קלי

**ג'יימס ריצ'רד קלי** (באנגלית: **James Richard Kelly**; נולד ב-28 במרץ 1975) הוא במאי קולנוע ותסריטאי אמריקאי אשר מוכר בעיקר בשל סרטו משנת 2001 "דוני דארקו".

## ביוגרפיה
קלי גדלו בעיר ניופורט ניוז במדינת וירג'יניה בארצות הברית, שם למד בבית הספר "Midlothian High School". בהמשך קיבל מלגת לימודים ועבר לדרום קליפורניה על מנת ללמוד המחלקה לקולנוע באוניברסיטת דרום קליפורניה (USC). במהלך לימודיו ב-USC הפיק קלי שני סרטים קצרים - "The Goodbye Place" ו"Visceral Matter" לפני שסיים את לימודיו בשנת 1997.

קלי זכה לעיקר פרסומו הודות לסרט המדע בדיוני "דוני דארקו" משנת 2001, אותו כתב וביים בו כיכב בתפקיד הראשי ג'ייק ג'ילנהול. אף על פי שהסרט זכה להצלחה מעטה יחסית כאשר יצא לראשונה לקולנוע, הסרט צבר פופולריות רבה לאחר שיצא לשוק על גבי DVD וזכה למעמד של סרט פולחן ברחבי העולם במשך השנים.

בעקבות ההצלחה הרבה לה זכה סרטו הראשון באורך מלא קלי הקים חברת הפקות משלו בשם "Darko Entertainment".

סרטו השני של קלי, "עלילות סאות'לנד", אשר הוקרן בפסטיבל הקולנוע בקאן בשנת 2006, יצא באופן רשמי לאקרנים ב-16 בנובמבר 2007 וכיכבו בו דוויין ג'ונסון, שרה מישל גלר, שון ויליאם סקוט, קווין סמית' ומירנדה ריצ'רדסון.

בשנת 2009 יצא סרטו השלישי "הקופסה"; סרט מדע בדיוני ומותחן פסיכולוגי המבוסס על הסיפור הקצר "Button, Button" משנת 1970 מאת ריצ'רד מתיסון, בכיכובם של קמרון דיאז וג'יימס מרסדן על זוג צעיר שמקבל קופסה מאדם מסתורי (בגילומו של פרנק לנגלה) שמציע להם מיליון דולר אם ילחצו על הכפתור בקופסה, אבל שברגע שהלחצן נלחץ, מישהו שהם לא מכירים ימות.

## פילמוגרפיה

## קישורים חיצוניים

קטגוריה:במאי קולנוע אמריקאים
קטגוריה:תסריטאי קולנוע אמריקאים
קטגוריה:מפיקי קולנוע אמריקאים
קטגוריה:בוגרי אוניברסיטת דרום קליפורניה
קטגוריה:אמריקאים שנולדו ב-1975
ארויד קובל

**ארויד קובל** (בגרמנית: **Arvid Kubbel**) (12 בספטמבר 1889–1938) היה שחמטאי רוסי ממוצא גרמני ומחבר סיומים. https://web.archive.org/web/20080915205227/http://www.arves.org/Biografie.htm

קובל היה אחיהם של יבגניי קובל וליאוניד קובל. הוא חלק מקום 5-7 בתחרות מוסקבה 1920 (האליפות הראשונה של ברית המועצות, ניצח: אלכסנדר אלכין) https://web.archive.org/web/20080517104715/http://www.geocities.com/al2055km/ch_urs/1920/ch_urs20.html, הגיע למקום השישי בתחרות פטרוגרד 1923 (האליפות השנייה של ברית המועצות, ניצח: פטר רומנובסקי) https://www.webcitation.org/query?id=1256487112650072&url=www.geocities.com/al2055km/ch_urs/1923/ch_urs23.html, הגיע למקום החמישי בתחרות לנינגרד בשנת 1924 (ניצח: גריגורי לבנפיש) https://www.webcitation.org/query?id=1256601257905492&url=www.geocities.com/al2055km/ch_repub/1924/ch_len24.html, חלק מקום 11-13 בתחרות לנינגרד בשנת 1925 (האליפות הרביעית של ברית המועצות, ניצח: יפים בוגוליובוב) https://web.archive.org/web/20090805204002/http://www.geocities.com/al2055km/ch_urs/1925/ch_urs25.html וחלק מקום 8-9 בתחרות לנינגרד בשנת 1928 (ניצח: איליה רבינוביץ).  https://www.webcitation.org/query?id=1256487087804143&url=www.geocities.com/al2055km/ch_repub/1928/ch_len28.html

בשנת 1938 מת כתוצאה מדלקת בכליות בגולאג סובייטי. (לפי גרסה אחרת הוצא להורג על ידי המשטרה הסובייטית החשאית).

## קישורים חיצוניים

* מידע כללי

קטגוריה:שחמטאים סובייטים
קטגוריה:נרדפי המשטר הסובייטי
קטגוריה:נספים בגולאג
קטגוריה:אישים שהוצאו להורג ברוסיה וברית המועצות
קטגוריה:רוסים שנולדו ב-1889
קטגוריה:רוסים שנפטרו ב-1938
אביגדור קרא

רבי **אביגדור קרא** (נפטר בט' באייר ה'קצ"ט, 25 באפריל 1439) היה דיין, ראש ישיבה, מקובל ומשורר בפראג.

## ביוגרפיה
רבי אביגדור בן יצחק קרא היה דיין ברגנסבורג ואחר כך בא לפראג. בפראג פעל ביחד עם שני הדיינים האחרים בני זמנו, ר' יום טוב ליפמן מילהויזן בעל "ספר ניצחון" ור' מנחם ב"ר יעקב שלם. לאחר הפוגרום ביהודי פראג בשמיני של פסח ה'קמ"ט, 1389, חיבר סליחה בשם "את כל התלאה", שנכנסה למחזורים אשכנזיים. הוא חיבר גם שיר דו לשוני בעברית וביידיש, "אחד יחיד ומיוחד" העוסק בעיקרי האמונה, שהיו שרים בקהילות אשכנז לכבוד חתן העולה לתורה. הוא חיבר פיוטים נוספים, וכן שאלות ותשובות שנשמרו בכתב יד ונדפסו ב-2007.

לפי עדות מן המאה ה-15 הרשומה בשולי כתב יד וינה של ספר מהרי"ל - שאין לה תמיכה ממקור אחר - היה רא"ק מיודד עם ואצלב הרביעי, מלך בוהמיה, ואף ניהל איתו ויכוחים בענייני אמונה שהביאו את המלך הנוצרי להודות באמונת היהודים. לפי מקור זה, השפיעו ויכוחים אלה גם על יאן הוס ועל המרד ההוסיטי שפרץ לאחר הריגתו. משערים שיש קשר בין ויכוחים אלה לכתיבת השיר "אחד יחיד ומיוחד", העוסק בענייני אמונת הייחוד, המתאר גויים המתקרבים לדת היהודית וכולל גם קריאה מפורשת לשאינם יהודים (מוסלמים ונוצרים) להאמין באמונת הייחוד. ייתכן גם שזו הסיבה שהוא נכתב כשיר דו-לשוני, כדי לגרום גם לגויים להבין את תוכנו.

בעבר ייחסו לו מקובלים וחוקרים, בין השאר אהרן מרקוס בספרו "החסידות", את החיבורים הקבליים ספר הקנה וספר הפליאה, אך חוקרים מאוחרים (ובהם גרשם שלום) סבורים כי הוא אינו המחבר. הוא חיבר חיבורים קבליים אחרים, בהם "קדש הלולים" ו"אבן ספיר". בחיבוריו ובתשובותיו הוא מחבר בין הקבלה והפילוסופיה היהודית.

נישא לאחותו של רבי יהודה ליוואי הזקן מפראג. מקובל כי אחד מבניו היה רבי אברהם שכיהן כאב"ד פראג וחיבר אף הוא חיבורים תורניים, אך יש מערערים על זיהוי זה.

מצבתו היא המצבה העתיקה ביותר בבית הקברות היהודי העתיק בפראג שעומדת על תילה.
העתק מצבתו מוצבת אחר כבוד במוזאון הלאומי של צ'כיה (Národní Muzeum) בפראג.

## לקריאה נוספת
* משה י' קמלהר, "רבי אביגדור קרא", בתוך: **סיני ה** (תרצ"ט-ת"ש), עמ' קכב-קמח (מקבל ללא ערעור את קשרי רא"ק עם ונצל הרביעי ואת ייחוס ספרי הקנה והפליאה אליו)
* מאיר וונדר, **אלף מרגליות**, הוצאת המכון להנצחת יהדות גליציה ומשפחת מרגליות, ירושלים תשנ"ג, עמ' 138
* בנימין שלמה המבורגר, **שרשי מנהג אשכנז**, כרך ג', בני ברק תשס"ב, עמ' 373 - 408
* **ארבעה ספרים נפתחים**, מזכרת נישואין יהודה ויעל הערשקאוויטש, 2007 (הדפסת תשובותיו עם מבוא; ראה: אליעזר ברודט, No more Bentchers: A Review of a Sefer Given as a Wedding Gift, באתר Seforim Blog, יולי 2007)
* חנא שמרוק, **ספרות יידיש: פרקים לתולדותיה**, אוניברסיטת תל אביב, 1978, עמ׳ 45-43.

## קישורים חיצוניים

* 
* 
* 
* 
* 
* 

## הערות שוליים

קטגוריה:פראג: רבנים
קטגוריה:ראשוני אשכנז
קטגוריה:מקובלים
קטגוריה:משוררים יהודים
קטגוריה:ראשי ישיבה בוהמים
קטגוריה:יהודים הקבורים בבית הקברות היהודי העתיק בפראג
קטגוריה:נפטרים ב-1439
קטגוריה:ראשוני בוהמיה
קטגוריה:יהודי אשכנז במאה ה-14
קטגוריה:יהודי בוהמיה במאה ה-15
ארגון לגננות ולנוף בישראל

**ארגון לגננות ולנוף בישראל** הוא ארגון ישראלי שנוסד בשנת 1952, בתחילה כדי לייצג את גנני המגזר ההתיישבותי וכיום מייצג את כלל העוסקים בגינון ונוי בישראל.

הארגון פועל לקידום הגינון הנוי והנוף בישראל, לשיפור הרמה המקצועית והניהולית של העוסקים בתחום, לקידום המודעות לגינון מקצועי בקרב חבריו והציבור בכלל, ולייצג את ענף הגינון והעוסקים בו בפני המוסדות הפוליטיים, הציבוריים והמקצועיים של המדינה.

הארגון חבר בפורומים ציבוריים וממשלתיים, ומקושר עם גופים וארגונים ירוקים אחרים הפועלים לטובת הנוי והנוף בישראל.

## קישורים חיצוניים
* 

קטגוריה:ישראל: ארגונים להגנת הסביבה
האיגרת אל הפיליפים

שמאל|ממוזער|250px|פפירוס 16, המתוארך למאה השלישית או הרביעית, ובו קטעים מהפרקים השלישי והרביעי באיגרת.
ה**איגרת אל הפיליפים** היא אחת מאיגרות פאולוס אשר נכתבו על ידי השליח פאולוס. איגרת זו נכתבה עבור הכנסייה הנוצרית בפיליפי. האיגרת מהווה אחד מספרי הברית החדשה הקדושים לנצרות.

האיגרת נכתבה אל הקהילה הנוצרית בפיליפי - אחת הקהילות הנוצריות הראשונות באירופה.

## קישורים חיצוניים

* האיגרת בעברית (תרגום פרנץ דליטש)
* תוכן האיגרת באנגלית
* האיגרת, באנציקלופדיה הקתולית

קטגוריה:ערכים שבהם תבנית בריטניקה אינה מתאימה
קטגוריה:הברית החדשה
פיליפיים
האיגרת הראשונה אל התסלוניקים

**האיגרת הראשונה אל התסלוניקים** היא אחת מאיגרות פאולוס שכתב השליח פאולוס אל הקהילה הנוצרית בסלוניקי. איגרת זו מהווה אחת מספרי הברית החדשה - כתבי הקודש של הנצרות.

האיגרת נכתבה על ידי פאולוס, ככל הנראה, בשנת 52 לספירה, בעת שהותו בקורינתוס.

## נמעני האיגרת
נמעני האיגרת היא הקהילה הנוצרית בתסלוניקי אשר ברובה הייתה מורכבת מגויים שהתנצרו, ולא מיהודים שקיבלו על עצמם את הנצרות.

## רקע לכתיבת האיגרת
הרקע לכתיבת האיגרת היא הדאגה של פאולוס לקהילה בתסלוניקי. פאולוס שהה בעיר זמן קצר ביותר (מספר שבועות) בטרם עבר לאתונה. בשל דאגתו שלח פאולוס את טימותיוס כשליח אל התסלוניקים. טימותיוס גילה כי היו בקהילה אי הבנות רבות בדבר הדוקטריניות הנוצריות של פאולוס, והאיגרת נועדה לתקן טעויות אלה, ולהנחות את התסלוניקים לדרך של חיים טהורים וכי קדושת חייהם היא רצונו של האל.

## תוכן
חלוקת האיגרת:
* הקדמה והודיה ().
* התייחסות לקשר שהיה בעבר בין פאולוס לכנסייה בתסלוניקי ();
* התייחסות לביקורו של טימותי בקהילה ();
* נושאים שונים בנוגע לכנסייה ( – );
** היחסים בין בני הקהילה ();
** נהגי אבלות ();
** הכנה לביאת האל ();
** התנהגות הקהילה הנוצרית ();
* סיום ().

## תמות עיקריות
פאולוס דן בשאלה שהתעוררה בכנסייה בדבר עתידם של אלו שימותו לפני ביאתו השנייה של ישו. הקהילה האמינה כי חיי עולם הבא יינתנו רק למי שיחיה בעת הגעתו השנייה של ישו, ופאולוס מסביר שתהיה תחיית מתים.
איגרת זו, בניגוד לאיגרות אחרות - אינה דנה ביחסים בקרב הקהילה בין היהודים שהתנצרו והגויים שהתנצרו.
באיגרת מופיעה במפורש הטענה שהיהודים הרגו את ישו:

## קישורים חיצוניים

* האיגרת בעברית (תרגום פרנץ דליטש)
* האיגרת, באנציקלופדיה הקתולית
* נוסח האיגרת

## הערות שוליים

קטגוריה:הברית החדשה
תסלוניקים 1
אדם הלסקה

**אדם הלסקה** (באנגלית: **Adam Haluska**; נולד ב-16 בנובמבר 1983 בקרול, איווה) הוא כדורסלן עבר אמריקאי, אשר שיחק בעמדת הקלע. גובהו 1.96 מטר.
## קריירה
הלסקה שיחק בליגת הקולג'ים עבור אוניברסיטת המדינה של איווה במשך שש עונות, בהן קלע 1,847 נקודות, מקום שני בקלעי איווה בכל הזמנים. הלסקה נחשב לאחד השחקנים הטובים באוניברסיטה כשבסוף עונתו האחרונה נבחר לשחקן העונה של אקדמיית כוכבי העתיד של אמריקה.

הלסקה נבחר בדראפט ה-NBA בסיבוב השני, במקום ה-43 הכללי על ידי ניו אורלינס הורנטס. ב-21 בפברואר  הוא עבר בעסקה שכללה שלוש קבוצות ליוסטון רוקטס. אך כעבור זמן קצר, נחתך מן הקבוצה וחתם בקבוצת ליגת הפיתוח של ה-NBA, איווה אנרג'י.

הלסקה עזב את הקבוצה בתום השנה וחתם באוגוסט 2008 במועדון הישראלי הפועל ירושלים, שאיתה זכה בגביע ווינר לשנת 2008, אך הוא שוחרר בהמשך העונה.

## קישורים חיצוניים

קטגוריה:אמריקאים ילידי איווה
קטגוריה:אמריקאים שנולדו ב-1983
קטגוריה:כדורסלנים אמריקאים
קטגוריה:כדורסלני הפועל ירושלים
קטגוריה:כדורסלני אוניברסיטת המדינה של איווה
קטגוריה:בחירות דראפט של ניו אורלינס הורנטס
קטגוריה:איווה: כדורסלנים
קטגוריה:כדורסלני איווה וולבס
איגרות פאולוס

**איגרות פאולוס** הן איגרות שנכתבו על ידי השליח פאולוס (שאול התרסי). שלוש עשרה מאיגרות אלה מהוות חלק מהברית החדשה - ספרי הקודש של הנצרות.

שלוש עשרה האיגרות המצויות בברית החדשה מתחילות בשמו של פאולוס (ביוונית: Παῦλος) ומשויכות לו.

האיגרות שופכות אור על הקהילות הנוצריות הקדומות ועל התאולוגיה של הנצרות בראשיתה.

## סדר האיגרות
סדר האיגרות בברית החדשה:

כל האיגרות מציינות במבוא שלהן כי פאולוס הוא שכתבן. 

יש מלומדים הסבורים כי גם האיגרת אל העברים - ששם מחברה אינו מצוין בה, חוברה על ידי פאולוס - ובהתאם בעבר נהוג היה למקם איגרת זו בין יתר האיגרות, אולם כיום מקובל למקם את האיגרת אל העברים בסוף סדרת האיגרות על מנת לאבחנה מיתר איגרות פאולוס.

## מחבר האיגרות
מרבית החוקרים סבורים כי חלק מהאיגרות הן פסודוגרפיות ומשויכות לפאולוס אף שלא נכתבו על ידיו. 

מרבית המלומדים סבורים כי שבע מהאיגרות הן מקוריות:
* האיגרת אל הרומים
* האיגרת אל הפיליפים
* האיגרת אל הגלטים
* האיגרת אל פילמון
* האיגרת הראשונה אל הקורינתים
* האיגרת השנייה אל הקורינתים
* האיגרת הראשונה אל התסלוניקים

מרבית החוקרים סבורים כי שלוש איגרות הרועים (האיגרת הראשונה אל טימותיוס, האיגרת השנייה אל טימותיוס והאיגרת אל טיטוס) והאיגרת אל האפסים לא נכתבו על ידי פאולוס, וכן האיגרת האנונימית אל העברים.

בין החוקרים ישנה מחלוקת האם האיגרת אל הקולוסים והאיגרת השנייה אל התסלוניקים נכתבו על ידי פאולוס.

## איגרות שאבדו
מתוך האיגרות שנכתבו על ידי פאולוס, ידוע כי היו מספר איגרות נוספות שלא שרדו עד ימינו:
* האיגרת המוקדמת אל הקורינתים - מוזכרת באיגרת הראשונה אל הקורינתים (שהיא למעשה איגרת מאוחרת יותר) ה 9);
* האיגרת השלישית אל הקורינתים (מוזכרת באיגרת השנייה אל הקורינתים 2 ד' ו-ז' 8 -9);
* המכתב הקורינתי (מוזכרת באיגרת הראשונה אל הקורינתים ז' 1);
* האיגרת המוקדמת אל האפסים (מוזכרת באיגרת אל האפסים ג' 3 - 4);
* האיגרת אל הלאודיקיאנים (מוזכרת באיגרת אל הקולוסים ד' 16).

## איגרות שלא נכנסו אל הברית החדשה
מספר איגרות אשר נטען בהן כי נכתבו על ידי פאולוס לא הוכנסו אל הברית החדשה - לרוב בשל העובדה שאין מחלוקת כי אלה לא נכתבו על ידיו:
* האיגרת השלישית אל הקורינתים
* האיגרת אל הלאודיקיאנים
* איגרת הקורינתים אל פאולוס (איגרת הממוענת לפאולוס)
* האיגרת אל האלכסנדרונים

ספרים חיצוניים נוספים אשר נטען בהם שנכתבו על ידי פאולוס (אף שאינם איגרות) הם:
* מעשי פאולוס ותקלה
* מעשי פטרוס ופאולוס
* האפוקליפסה של פאולוס
* האפוקליפסה הקופטית של פאולוס
* תפילת פאולוס השליח
* האיגרת אל סנקה הצעיר

## קישורים חיצוניים

*
קטגוריה:ערכים שבהם תבנית בריטניקה אינה מתאימה
**
ניסוי שטרן-גרלך

[ממוזער|250x250 פיקסלים|בניסוי שטרן-גרלך [אלומת חלקיקים לא מקוטבים (בעלי ספין ממוצע 0) עוברת דרך שדה מגנטי הגורם לפיצול מרחבי שלהם בכיוונים שונים]]
**ניסוי שטרן-גרלך (Stern-Gerlach experiment)** הוא ניסוי חשוב בתחום הפיזיקה האטומית ותורת הקוונטים שבוצע על ידי הפיזיקאים הגרמנים אוטו שטרן ווולטר גרלך בשנת 1922. 
הניסוי הראה כי לאטומים תנע זוויתי בדיד וגם כי לאלקטרון יש ספין. הניסוי משמש לעיתים להדגמת עקרונות מסוימים של תורת הקוונטים.

שמאל|ממוזער|250px|ניסוי שטרן-גרלך -  אטומים עוברים דרך אזור עם שדה מגנטי לא אחיד ומוסטים ממסלולם. קלאסית התפלגות הפגיעות בגלאי אמורה הייתה להיות רציפה (ירוק), אך בפועל כך הסתבר, התפלגו האטומים סביב 2 ערכים (כחול).

הניסוי מתבסס על כך ששדה מגנטי לא אחיד מפעיל כוח על גופים בעלי מומנט מגנטי העוברים דרכו. קלאסית עומד כוח זה ביחס ישר למידת השתנות השדה הלא אחיד לאורכו של ציר נתון, ולרכיב המומנט המגנטי בכיוון ציר זה של הגוף העובר דרך השדה, והוא נתון בביטוי \vec F = \vec\nabla(\vec \mu\cdot\vec B). לכן, כאשר חלקיקים בעלי מומנט מגנטי ידוע ואוריינטציה אקראית במרחב מועברים דרך אזור בו יש שדה מגנטי בעל גרדיאנט ידוע, ניתן למדוד בעזרת הסטייה שלהם מן המסלול המקורי את המומנט המגנטי שלהם בכיוון מסוים. מומנט מגנטי זה תלוי בתנע הזוויתי של החלקיקים. קלאסית, בגלל האוריינטציה האקראית של החלקיקים לפני כניסתם לשדה המגנטי, התנע הזוויתי שלהם (בכיוון מסוים) יכול לקבל רצף של ערכים, והתפלגות פגיעות החלקיקים בגלאי אמורה לשקף זאת.

בניסוי נודפו אטומי כסף על ידי חימום כסף בתנור, ולאחר מכן הם הוכוונו כאלומה דרך שדה מגנטי לא אחיד. ברור כי בכניסה לשדה המגנטי האוריינטציה המרחבית של אטומי הכסף הייתה אקראית. ביציאה מהשדה המגנטי הוצבה כגלאי לוחית, ועליה הצטברו אטומי הכסף בהתאם למקום פגיעתם. מהרישום שהותירו החלקיקים בגלאי התברר כי התנע הזוויתי שלהם מתפלג סביב שני ערכים בלבד, \pm \frac{\hbar}{2}  במקום סביב רצף ערכים המתבקש על פי המכניקה הקלאסית. המסקנה מתוצאה זו היא שהתנע הזוויתי אינו רציף, ומקבל ערכים בדידים. ב-1927 הפעילו פיפס וטיילור מערך ניסוי הדומה לזה של שטרן וגרלך, על אלומת אטומי מימן. גם בניסוי זה התפלג התנע הזוויתי סביב שני ערכים בדידים. החשיבות שבניסוי פיפס וטיילור הייתה בכך שניתן היה להסיק ממנו מסקנות יותר חד משמעיות מאשר בניסוי שטרן-גרלך באשר לגורם ההתפלגות לערכי תנע בדידים, מכיוון שבאטומי מימן פרוטון בודד ואלקטרון בודד. מניסוי זה התברר כי מקור התנע הזוויתי בניסויים אלה הוא האלקטרון, ומכאן שלאלקטרון יש ספין (תנע זוויתי אינטרינזי). מסקנה זו הבהירה כי זהו גם מקור ערכי התנע הבדידים בניסוי שטרן-גרלך. התנע הזוויתי המרחבי הכולל של אטום כסף הוא אפס, אך לאטומי כסף יש מלבד קליפות אלקטרונים מלאות, אלקטרון יחיד בתת הקליפה 5s, והוא הגורם לערכי התנע הבדידים שנרשמו בניסוי.

## קישורים חיצוניים

* סימולציה אינטראקטיבית של הניסוי
* כתבה על ניסוי שטרן-גרלך באתר Physics Today 
* מאמר על אוטו שטרן עם דגש על הניסוי, באתר הטכניון
* 

קטגוריה:פיזיקה אטומית
קטגוריה:מכניקת הקוונטים
שטרן-גרלך
ויליאמס

קטגוריה:שמות משפחה ולשיים
קטגוריה:שמות משפחה פטרונימיים
קטגוריה:שמות משפחה המבוססים על השם ויליאם
עץ ועלה

**עץ ועלה** (באנגלית: **Tree and Leaf**) הוא ספר קצר מכתביו של ג'ון רונלד רעואל טולקין. בגרסתו הראשונה, שיצאה לאור ב-1964, כלל הספר מסה הנקראת "על סיפורי פיות" וסיפור הנקרא "עלה של קטנוני". הן המסה והן הסיפור כבר פורסמו בכתב קודם לכן. במהדורה של "עץ ועלה" שיצאה ב-1988 נוספה למסה ולסיפור גם הפואמה "מיתופיה" (בעברית: שיר המיתוס). המכנה המשותף לטקסטים שקובצו בספר הוא התייחסותם לשיטתו של טולקין בנושא הספרות הבדיונית, שאותה הוא מכנה "בריאה משנית".

הספר תורגם לעברית בישראל ב-1993 על ידי מיכל אלפון.

יצא מחדש בשם "עלה מאת קטנוני" באותו התרגום במסגרת האסופה מ-1997 "סיפורים מממלכת הסכנה" (יצאה בעברית ב-2012).

## תוכן הספר
### על סיפורי פיות

המסה **"על סיפורי פיות"** נישאה לראשונה כהרצאה ב-1939, והתפרסמה בדפוס בקובץ מסות ב-1947. הגרסה שהתפרסמה ב"עץ ועלה" שונה במקצת.

במסה מדבר טולקין על "סיפורי פיות" ומגדיר איזה סיפורים מוגדרים כ"סיפור פיות אמיתי" ואיזה סיפורים אינם כאלה. הוא מנסה להבין מה המקורות שלהם, וכיצד הם נוצרים. הוא מתייחס למוסכמה לפיה "סיפורי פיות" שייכים לילדים בלבד, וטוען שהיא שגויה ומקורה ב"תאונה היסטורית". בנוסף, מדברת המסה על תפקידם של סיפורי הפיות, ומסבירה כי אלו נועדו ל"בריחה" (שטולקין מכנה "אסקפיזם חיובי") מהכיעור של העולם.

במסה זו טבע טולקין לראשונה את המושג "פנטזיה", והיא המקור לספרות המכונה כיום בשם זה. אפשר לראות במסה באופן ברור כיצד לדעותיו של טולקין יש זיקה עמוקה לרעיונות נוצריים. 

מספר סופרים הושפעו מרעיונותיו של טולקין המובאים במסה. דוגמה לכך אפשר לראות בספר "הסיפור שאינו נגמר" של מיכאל אנדה.

### "עלה של קטנוני"
"עלה של קטנוני" פורסם לראשונה ב-1945 בכתב עת.

בסיפור קצר זה מספר טולקין על אדם ששמו "קטנוני", שכל חייו עובד רק על ציור ענק של עץ. הוא נפטר, ומגיע לאחר מכן למעין "גן עדן" שהוא בעצם הציור שצייר.

בסיפור זה באה לידי ביטוי אמונתו של טולקין בדמיון כ"בריאה שנייה" - הכוח ליצור שנתן הבורא לאדם. סיפור זה משופע בסממנים נוצריים מובהקים, בעיקר בתיאור החיים שלאחר המוות.

היו שראו בסיפור כעין אוטוביוגרפיה של טולקין.

### "מיתופיה"

פואמה זו נכתבה במקור כתגובה לטענתו של ק. ס. לואיס (שהיה ידידו של טולקין) ש"מיתוסים הם שקרים, גם אם 'מופרחים מבעד לכסף'".

בפואמה מרחיב טולקין את טענתו שהאדם בסיפוריו בורא עולם ממשי, ולכן מיתוסים אינם שקר, אלא בריאה שהאדם בורא. הוא מדבר שוב על ה"אסקפיזם החיובי", ומעביר ביקורת על אנשים שרואים בעולם "מדעי" עולם אמיתי יותר מאשר עולם בו לכל דבר יש פירושים רבים.

## לקריאה נוספת
דני אורבך- "עמוקה קהאזאד דום ותהומות רבים לה - הפילוסופיה הטולקינאית"

## קישורים חיצוניים
* עץ ועלה, בפרויקט הלגנדריום של טולקין באתר פאנדום

קטגוריה:ספרות אנגלית
קטגוריה:ספרי זמורה ביתן
קטגוריה:ספרי ג'. ר. ר. טולקין
אן מאבונלי

**אן מאבונלי** (באנגלית: **Anne of Avonlea**) הוא הספר השני בסדרת הספרים שכתבה הסופרת הקנדית לוסי מוד מונטגומרי על אן שרלי. המהדורה הראשונה של הספר יצאה לאור בשנת 1909.

## תקציר העלילה
עלילת הספר מתמקדת בחייה של שרלי בין הגילאים 16–18. אן עובדת כמורה בבית הספר המקומי באבונלי, שם היא מתיידדת ונאהבת על רוב תלמידיה ובמיוחד על פול אירווינג. אן, ואִיתה גילברט בלייט, דיאנה ברי ופרד רייט, מקימים את "האגודה לשיפור אבונלי" שתפקידה לייפות את העיירה. בתחילה תושבי אבונלי מגיבים בהססנות כלפי חבורת הנערים אשר רוצה לשפר ולייעל את העיירה, אך בהמשך זוכה החבורה לתמיכה מלאה מצד תושבי העיירה.

אן ומרילה מגדלות שני תאומים - דיווי ודורה - קרובי משפחה רחוקה של מרילה, שאמם נפטרה ממחלה. אן לוקחת חלק מרכזי בגידול ובחינוך תאומים אלה. 
אן מצליחה להתיידד עם אנשים רבים מאבונלי, כדוגמת שכנה הרגזן מר הריסון וגברת לוונדר הבודדה. אן אף עוזרת לגברת לוונדר לחדש את קשריה עם אביו של התלמיד פול אירווינג, שהיה אהוב נעוריה ונפרד ממנה לאחר אירוסיהם לפני עשרות שנים ושבר את ליבה. 
גברת רייצ'ל לינד עוברת לגור בחווה הירוקה עקב מותו של בעלה וקשיים כלכליים באחזקת דירתה תמורת העברת הכנסה חודשית. דבר זה מיטיב עם מרילה המעודדת מהכנסה כספית נוספת ועזרתה של מרת לינד. מרילה מפצירה באן ללמוד בקולג' לתואר B.A ולעזוב את עבודתה כמורה בבית הספר המקומי. אן מסכימה לכך אך ברגשי עצב, שכן שוב תצטרך לעזוב את חברתה הנאמנה דיאנה ברי. זו מבטיחה לה שעוד תשוב ותמיד תהא לצידה ותזכור את שבועת האמונים לה. בהמשך סדרת הספרים דיאנה מתחתנת עם פרד רייט ושוברת את בדידותה אך ממשיכה לשמור אמונים לאן. 

דיאנה, חברתה הקרובה והטובה ביותר של אן שמחה על החלטתה של אן אך עצובה מאוד עקב עזיבתה המתקרבת של חברתה. בשל עזיבתם של אן שרלי וגילברט בלייט מתפרקת "האגודה לשיפור אבונלי".

## מהדורות בעברית
* תרגם י' פישמן, ציירה אסתר פרץ, הוצאת מ' ניומן תל אביב, 364 עמודים, 1957, יצא שוב בשנים 1974 ו-1959
* תרגמה טליה דאי, הוצאת כתר ירושלים, 241 עמודים, 1989
* תרגמה דנית הדרי-סלומון, הוצאת קוראים קריית גת, 160 עמודים, 2001
* תרגמה טליה דאי, איירה כריסטינה קדמון, הוצאה מחודשת, הוצאת כתר ירושלים, 302 עמודים, 2011

## סִדרָה
מונטגומרי המשיכה את סיפורה של אן שרלי בסדרה של ספרי המשך. הם רשומים לפי סדר גילה של אן בכל רומן.

## קישורים חיצוניים

* 
* 

קטגוריה:ספרי ילדים ונוער
קטגוריה:רומנים (סוגה ספרותית)
קטגוריה:ספרי 1909
קטגוריה:האסופית
קטגוריה:ספרי הוצאת כתר
ESET

**ESET, s.r.o.** היא חברת תוכנה סלובקית, המתמחה באבטחת ממד הסייבר.

החברה נוסדה בשנת 1992 בברטיסלאבה, בירת סלובקיה, כסטארט-אפ שעסק בפיתוח תוכנת אנטי-וירוס בשם **NOD32**. בשנת 1998 הוקם המטה של החברה גם בארצות הברית, לאחר מכן התרחבה והקימה סניפים נוספים בצ'כיה, בממלכה המאוחדת, באירלנד ובארגנטינה. בתחילת שנות ה-2000 הופץ המוצר לראשונה באופן מסחרי ברחבי העולם.

פעילותה בישראל, החלה בשנת 2004 באמצעות הפעלת נציגות מקומית שעל ידי חברת קומסיקיור (comsecure).
## היסטוריה
החברה הוקמה על ידי שלושה שותפים: מירוסלב טרנקה, פיטר פסקו ורודולף רובי. טרנקה ופסקו החלו לתכנת בתקופת המלחמה הקרה וסייעו בעצירת אחד מווירוסי המחשב הראשונים בעולם שתקף תחנת כוח גרעינית בסלובקיה. רובי, טרנקה ופסקו מחזקים כל אחד ב-22% ממניות ESET והונו של כל אחד מהם הוא מיליארד דולר, נכון לשנת 2019.

המוצר הראשון של החברה נקרא "NOD", תוכנת אנטי-וירוס למחשבים עם מערכת ההפעלה MS-DOS. מקור שמה הוא בשילוב של ראשי תיבות ומשחק מילים על-שם סדרת דרמה הסלובקית "בית החולים בקצה העיר" ופירושו "בית החולים בקצה הדיסק הקשיח".

בשנת 1998 השיקה החברה את הגרסה הראשונה של NOD32 ובשנת 2003 הושקה הגרסה השנייה. בשנת 2006 יצאה לשוק הגרסה התומכת במערכת ההפעלה Windows Vista ושמה עודכן ל-ESET NOD32. באותה תקופה השיקה החברה מוצר חדש נוסף בשם "אבטחה חכמה" (Eset Smart Security), ששילב בתוכו את נוד32 אנטי וירוס ובנוסף תכונות כמו אנטי-ספאם (חסימת דואר זבל) וחומת אש (Firewall). ואנטי וירוס בגרסת טלפונים סלולריים (Eset Mobile antivirus) למשתמשי חלונות מובייל, וגם לסימביאן.

בשנת 2014 החלה המפיצה המקומית בישראל (חברת קומסיקיור) לפעול תחת השם "ESET ישראל". בשנת 2019 הודיעה החברה על תוכנית, שלא יצאה לפעול, על הקמת מרכז מחקר ופיתוח בישראל.

בשנת 2015 הגישה חברת הטכנולוגיה הישראלית-אמריקאית פינג'אן החזקות תביעה נגד החברה על הפרת פטנט, אך היא הפסידה בתביעה לאחר מאבק משפטי שנמשך 8 שנים.
## טכנולוגיה
ESET מכנה את מנוע הסריקה שלה בשם ThreatSense, ומבצעת שימוש רב בחתימות גנריות והיוריסטיקה. קיים הבדל ניכר בין מוצר זה לבין ThreatSence.net כשזו מערכת של ESET הנועדה לצורך הגשת קבצים חשודים ותוכנות זדוניות למחקר הווירוסים.

מוצרי ESET נבדקים באופן קבוע על ידי ארגונים כמו AV-Comparatatives, AV-test ו-Virus Bulletin. חברת ESET קיבלה 54 פרסי VB100 ולא החמיצה איומים במבדקי Virus Bulletin במהלך השנים. באוגוסט 2019 קיבלה את התואר Challenger של חברת המחקר והייעוץ גרטנר בשנה השנייה ברציפות.

מוצרי ESET הוסמכו על ידי מעבדות ICSA ו-West Coast Labs.
## קישורים חיצוניים

* 

* האתר היבואן הרשמי בישראל
* חנות היבואן הרשמי בישראל
## הערות שוליים

קטגוריה:חברות סלובקיות
קטגוריה:חברות אבטחת מחשבים
אברהם מנחם

הרב **אברהם (אהרן) מנחם** (תר"נ, 1890 - ט' בתשרי תשמ"א, ספטמבר 1980) היה רבה של הקהילה היהודית בעקרא שבכורדיסטן.

## ביוגרפיה
נולד בכפר שיככא בכורדיסטן העיראקית לימימה ולמנחם בן אהרון. בכפר לא היה תלמוד תורה ובית כנסת, ואביו שכר מורה פרטי מהכפר שוש הסמוך כדי שילמדו תורה. בגיל 11 נשלח אל העיר מוסול כדי ללמוד אצל הרב ראובן ברזאני.

לאחר 4 שנות לימוד במוסול, חזר לכפר שוש הסמוך לביתו ולמד אצל חכם בצלאל בן חכם שמעון. בהיותו כבן 19 קיבל מחכם מנחם הכהן מהעיר עקרא הסמכה לרב, שוחט, בודק ומוהל.

לאחר שקיבל את הסמיכה הסתובב במשך עשור בכפרים בסביבה ושימש כשוחט ובודק, מוהל, מלמד תורה ועורך חופה וקידושין. לאחר מכן מונה לרב של עקרא, שמנתה כ-200 משפחות יהודיות. גם לאחר מכן המשיך להגיע לכפרי הסביבה. הקים בביתו ישיבה.

בשנת 1951 (ה'תשי"א) עלה לישראל והתיישב בירושלים, שם המשיך להיות רב ומלמד תורה, עד לפטירתו ב-19 בספטמבר 1980 (ט׳ תשרי ה׳תשמ״א). כבן 90 בפטירתו.

ועדת השמות בעיריית ירושלים קראה על שמו את רחוב חכם אברהם בשכונת מלחה. הטקס נערך בספטמבר 1986, במעמד ראש עיריית ירושלים טדי קולק.

### ממשפחתו

* נכדו הזמר אהרון מנחם (בן בנו חכם יצחק)
* הרב דוד מנחם (אחיינו, בן אחיו יוסף) כיהן כרב המושבים ירדנה ובית יוסף
* הרב מנשה מנחם (נכד אחיו יוסף) רב ודרשן, מראשי השוחטים והבודקים בירושלים
* שמעון רומח (נכד אחיו יוסף) איש שב"כ וניצב כבאות ראשי
* תא"ל דוד מנחם ממייסדי חטיבת כפיר בצה"ל 
* הרב דוד מנחם (נכד אחיינו עזיז) רב הוגה דעות סופר ומוזיקאי.

### מתלמידיו
* חכם זכריה בראשי - רב ודרשן בירושלים, מחבר הספר:"ילקוט בראשי"
* הרב שבתאי בן חיים - רב המושב מנוחה ומועצה אזורית לכיש
* בנו חכם יצחק מנחם - כיהן בעבר כרב המושב רווחה

## לקריאה נוספת
* הרב יצחק עמדי, **חכמי כורדיסתאן**, ירושלים, ה׳תשס"ה

קטגוריה:רבנים כורדים
קטגוריה:מוהלים
קטגוריה:שוחטים
קטגוריה:ירושלים: רבנים
קטגוריה:ילידי 1890

קטגוריה:נפטרים ב-1980
שבתאי עלואן

הרב **שבתאי עלואן** (ה'תרל"ד, 1874 - כ"ז בטבת ה'תש"א, 1941) היה רב ודיין בקהילה היהודית שבעיר זאכו בכורדיסטן.

נולד בזאכו בכורדיסטן העיראקית לרוחמה וחכם עלואן. למד תורה אצל אביו ורבנים נוספים, והסומך לרב ולמורה הוראה. בגיל 20 החל ללמד בתלמוד תורה המקומי.

הרב עלואן היה דיין בהרכב של שלושה דיינים בזאכו.

בשבתות ובחגים היה נותן דרשות בבית הכנסת. היה מכניס אורחים ומהם השדרי"ם שהגיעו מארץ ישראל. עלה לארץ ישראל בשנת ה'תרצ"ה (1935). תקופה לא ארוכה לאחר-מכן חלה ונפל למשכב, ונפטר. לרב עלוואן נולדו שני בנים. בנו, הרב מרדכי, בנו, חכם חביב עלואן, הקים לזכרו את בית המדרש והישיבה "באר שבע" בשכונת "זיכרון יוסף" בירושלים.

## כתביו ותורתו
* **דרוש לתפילין** מכתביו נדפס בספר **שירי שמחות** ירושלים, תשל"ד על ידי בניו בתוספת תמונתו.
## קישורים חיצוניים
הרב יצחק עמדי, ספר חכמי כורדיסתאן, ירושלים, תשס"ה.

## הערות שוליים

קטגוריה:רבנים כורדים
קטגוריה:רבנים אורתודוקסים
עירית (פירושונים)

קטגוריה:שמות פרטיים עבריים לנשים
קטגוריה:שמות פרטיים שמקורם בצמחים
תודחליה השני

**תוּדְחַלִיה** או **תוּדְחַלִיאַש השני** היה מלך האימפריה החתית בין השנים 1360–1358 לפנה"ס.

תקופת שלטונו התאפיינה בהחלשות הממלכה, דבר אשר גרם לאיבוד נרחב של שטחים ובין היתר גם את חורבן הבירה חתושה.
כיבוש חתושה אילץ את תודחליה השני להעביר את הבירה באופן זמני לעיר סַמוּחַה (העיר טרם נחשפה). חתושש שבה לשמש כבירת החתים רק בתקופתו של שופילוליומה הראשון.

את תודחליה השני ירש תודחליה השלישי בשנת 1358 לפנה"ס. ישנם מספר חוקרים כיום אשר מטילים ספק בדבר זהותו של יורשו. לטענתם אין כוונה לשליט אחר בשם תודחליה, הפעם שלישי במספר, אלא לאותו תודחליה השני. אם אכן יש אמת בדבר, הרי ששופילוליומה הראשון הוא יורשו הישיר.

## לקריאה נוספת

*Michael Roaf, **Cultural Atlas Of Mesopotamia and the ancient near east**, 1991.


## קישורים חיצוניים
*החתים, באתר היסטוריית העולם.
*החתים, באתר "הכול על־אודות טורקיה"
*תודחליאש השני, באתר על מלכי החתים 

## הערות שוליים

קטגוריה:מלכי החתים
טולידו (אוהיו)

**טולידו** (באנגלית: **Toledo**) היא עיר במחוז לוקאס במדינת אוהיו. העיר קרויה על שם העיר טולדו בספרד.

במפקד האוכלוסין של 2020  מנתה אוכלוסיית העיר 270,871 תושבים, מה שהופך את טולדו לעיר הרביעית בגודל אוכלוסייתה באוהיו, אחרי קולומבוס, קליבלנד וסינסינטי. טולדו היא העיר ה-84 המאוכלסת ביותר בארצות הברית. זוהי העיר העיקרית במטרופולין טולדו, שמנתה 606,240 תושבים בשנת 2020. טולדו משמשת גם כמרכז סחר מרכזי במערב התיכון; הנמל שלה הוא החמישי בעומס באגמים הגדולים.

טולידו ידועה בכינוי "עיר הזכוכית" בשל החידושים הרבים אשר פותחו בה בתעשיית הזכוכית לאורך ההיסטוריה.

## היסטוריה

## דמוגרפיה
לפי מפקד האוכלוסין של שנת 2000 בעיר טולידו 313,619 אנשים, 128,925 משקי בית, ו-77,355 משפחות.

חמש ארצות המוצא של תושבי העיר כוללות: מוצא גרמני (23.4%), מוצא אירי (10.8%), מוצא פולני (10.1%), מוצא אנגלי (6.0%) ומוצא צרפתי (4.6%).

40.0% מתושבי העיר היו רווקים ללא משפחות. 32.8% מכלל משקי הבית היו של בודדים ו-11% היו של אדם מעל לגיל 65 שחי לבד. גודל משק הבית הממוצע היה 2.38 נפשות וגודל המשפחה הממוצעת הייתה 3.04.

בסך הכל היו קיימות 139,871 יחידות דיור בעיר עצמה, מתוכן 10,946 (7.8%) היו פנויות.

## כלכלה
לפני המהפכה התעשייתית הייתה טולידו עיר נמל של הימות הגדולות. ענף ייצור הרכב הפך למשמעותי בטולידו מתחילת המאה העשרים ולקראת סוף המאה ענף הרכב הצטמצם. המעסיק המשמעותי ביותר בטולידו במאה ה-20 היה מותג רכבי שטח של חברת דיימלר-קרייזלר "ג'יפ". לשלוש יצרניות הרכב האמריקאיות הגדולות כיום, ג'נרל מוטורס, פורד וקרייזלר, יש מפעלים בעיר. לטולידו יש היסטוריה ארוכה בתחום יצור הזכוכית, והייצור נמשך גם במאה ה-21.

ראויים לציון האוניברסיטה בטולדו וחברות גדולות הפועלות בה. אוניברסיטת טולידו כוללת מרכז רפואי ומרכז מחקר רפואי רחבי היקף, והיא מצטיינת גם במחקר בתחום האנרגיה הסולרית. תעשיית הבריאות היא המעסיק הגדול בעיר. במטרופולין של טולידו יש ארבע חברות מ: מדד הפורצ'ן 500: Dana Holding Corporation, Owens Corning, The Andersons, ו-Owens Illinois. גם המטה הראשי של חברת ProMedica, הנכללת במדד הפורצ'ן 1000, נמצא בטולידו.

טולידו היא מרכז עירוני הנותן שירותים לאוכלוסיית צפון-מערב אוהיו.

האזור כולל תשעה מחוזות והוא בעל אוכלוסייה של מיליון איש. לפיכך בטולידו קיים ריכוז גבוה במיוחד של מרכזי מסחר ומוסדות רפואיים. מיקום העיר ליד מחלף I-80 / I-90 ו-I-75 הפך את טולידו למיקום פופולרי לחברות תחבורה כגון UPS ו-BAX Global.

## אתרי העיר

* גן החיות של טולידו - מדורג באופן עקבי כאחד מעשרת גני החיות הטובים ביותר בארצות הברית.
* אצטדיון ה-"Fifth Third Field"  - משמש כיום כמגרש הביתי של קבוצות הבייסבול ה-"Toledo Mud Hens" .
* המוזיאון לאמנות טולידו

## ערים תאומות
* 
* 
* 
* 
* 
* 
* 
* 
* 
* 
* 
* 
* 
* 

## קישורים חיצוניים

* 

* 
* האתר הרשמי של העיר טולידו באינטרנט 
* 

## הערות שוליים

קטגוריה:אוהיו: ערים
קטגוריה:ארצות הברית: ערי חוף
קטגוריה:ארצות הברית: ערי נמל פנימיות
קטגוריה:יישובים שהוקמו ב-1833
קטרינה סרבוטניק

**קטרינה סרבוטניק** (סלובנית: **Katarina Srebotnik**; נולדה ב-12 במרץ 1981) היא טניסאית מקצוענית מסלובניה. דורגה בשיאה במקום הראשון בעולם בזוגות (אוגוסט 2011). דירוג השיא שלה ביחידות היה מקום 20 בעולם בסבב ה-WTA.
## קריירה
סרבוטניק זכתה עד היום ב-10 תוארי יחידות (4 WTA ו-6 ITF) וב-46 תוארי זוגות (27 WTA ו-19 ITF).

סרבוטניק זכתה ב-6 תוארי גראנד סלאם בזוגות (1 בזוגות נשים ו-5 בזוגות מעורבים). בשנת 2011 היא זכתה בטורניר וימבלדון בטורניר לזוגות נשים. 5 תארים בטורניר לזוגות מעורבים באליפות צרפת הפתוחה (1999, 2006 ו-2010), באליפות ארצות הברית הפתוחה (2003) ובאליפות אוסטרליה הפתוחה (2011).

סרבוטניק שיחקה בנבחרת סלובניה בין השנים 1997 ו-2011. מאזנה עומד על 32 ניצחונות (19 במשחקי יחידות ו-13 במשחקי זוגות) ו-19 הפסדים (12 במשחקי יחידות ו-7 במשחקי זוגות).

## קישורים חיצוניים

קטגוריה:טניסאיות סלובניות
קטגוריה:ילידות 1981
MediaMonkey

**מדיה-מאנקי** (**MediaMonkey**) היא תוכנת נגן מדיה מבית היוצר של Ventis Media Inc. התוכנה מאפשרת לארגן ולהשמיע קובצי אודיו בפורמטים רבים במערכות ההפעלה מסוג Windows. 

התוכנה זמינה להורדה בשתי גרסאות, חינמית ובתשלום.התוכנה תומכת בסקינים, extension scripts, ותוספים. גרסה 2 של התוכנה משתמשת בבסיס נתונים בפורמט מיקרוסופט אקסס, בעוד שהגרסה השלישית של התוכנה משתמשת ב־SQLite.

## תכונות
### תקליטורים
באמצעות התוכנה ניתן להעתיק מוזיקה מתקליטורי שמע ולקודד אותם לפורמטים שונים. ניתן לצרוב את המוזיקה לתקליטור CD או DVD בפורמט דחוס (MP3) או בפורמט תקליטור שמע רגיל. כמו כן ניתן לתקן באופן אוטומטי את עוצמת הקול בקובצי השמע (נרמול אודיו) בזמן תהליך הצריבה.

### פורמטים נתמכים
הפורמטים הנתמכים בתוכנה כוללים: MP3, AAC, MP4, Ogg, FLAC, WMA, APE, MPC, ו-WAV. פורמטים נוספים זמינים על ידי התקנת תוספים.

### המרה
התוכנה מאפשרת המרה אוטומטית מכל הפורמטים אשר נתמכים בה ל- MP3, OGG/Vorbis, WMA ו-WAV עם שליטה על הגדרות האיכות והנפח של הקבצים. המשתמש יכול להחליף את מקודד ה-MP3 אשר נכלל בתוכנה במקודדים אחרים.

### ספריית מדיה
ניתן לחפש קבצים בספריית המדיה באמצעות מידע אשר נמצא בתגיות ובמסדי הנתונים. ספריית המידע של התוכנה מכילה מידע סטטיסטי אשר בעזרתו ניתן לדעת מהם השירים המושמעים ולנגן אותם.

### תיוג
התכונה מכילה עורך תגיות התומך במספר גדול של פורמטים. התוכנה מסוגלת לקרוא תגיות בקובצי WAV אשר נכתבו על ידי תוכנות Musicmatch Jukebox. באמצעות פונקציות המרה הפורמטים של התוכנה, התכונה מאפשרת למשתמשים להמיר את ספריות המוזיקה שברשותם מן הפורמטים הקנייניים אשר אינם נתמכים יותר לפורמטים הנפוצים בשוק כיום. 

התוכנה תומכת בתיוג אוטומטי של שירים המבוססים על שמות הקבצים ורשימות השמעה (על ידי סריקה של קובצי השירים או באמצעות פונקציית ה- Auto-tagger) ומסוגלת לאסוף מידע ממקורות מקוונים כגון אמזון ו-FreeDB. 

באמצעות אלגוריתם Replay Gain הבנוי בתוכנה ניתן לתקן את עוצמת הקול ברצועות או אלבומים שלמים. התוצאות יכולות להיכתב לתוך התגיות של קובצי השמע עצמם ולמסד הנתונים של התוכנה.

### ארגון
התוכנה מאפשרת לארגן את קובצי המוזיקה על הכונן הקשיח באופן אוטומטי באמצעות פונקציית "auto-organize" אשר מסוגלת לשנות את שמות קובצי המדיה ו/או לאתר קובצי מדיה רלוונטיים על בסיס המידע המצוי בתגיות ובמסד הנתונים של התוכנה.

### סינכרון
התמיכה בנגני שמע דיגיטליים ניידים מאפשרת סנכרון באמצעות לחיצה על כפתור אחד וכמו כן גם סנכרון אוטומטי על מנת לסנכרן רצועות ורשימות השמעה עם מגוון רחב של התקנים ניידים. אפשרויות הסינכרון כוללות שימוש בהמרה מהירה של פורמטים (במידת הצורך).

## קישורים חיצוניים
* 
* מחקר ההשוואתי בין ארבע תוכנות נגני המדיה המובילות בשוק

קטגוריה:נגני מדיה
קטגוריה:תוכנות פודקאסטינג
קטגוריה:תוכנות שהושקו ב-2001
מושיק ליפץ

**משה (מושיק) ליפץ** (נולד ב-18 בנובמבר 1960) הוא איש עסקים ישראלי יזם חברתי וראש המועצה המקומית לשעבר של סביון.

## ביוגרפיה
ליפץ נולד בבני ברק כאחד מארבעה ילדים. עם גיוסו לצה"ל בשנת 1978 התנדב לחטיבת הצנחנים והתקבל לפלוגת ההנדסה החטיבתית. בצנחנים עבר ליפץ מסלול הכשרה כלוחם וקורס מ"כים חי"ר ולקח חלק בפעילות המבצעית של החטיבה. במלחמת לבנון הראשונה לחם כאיש מילואים בשורות פלוגת ההנדסה של החטיבה, שבמסגרת חטיבת הצנחנים הסדירה כולה נחתה מן הים בשפך נהר האוואלי והובילה את אוגדות צה"ל עד מבואות ביירות. כאיש מילואים בחטיבת חצי האש לחם גם במלחמת לבנון השנייה.

לאחר שירותו הצבאי, למד תואר ראשון מדעי המדינה באוניברסיטת בר-אילן, ותואר שני במדעי המדינה ומנהל ציבור באוניברסיטת בר-אילן גם כן. במהלך שנת הלימודים 2015-2016 היה עמית במרכז Weatherhead לעניינים בינלאומיים באוניברסיטת הרווארד, שם ערך מחקרים ולימודים מתקדמים.

### קריירה מקצועית
בשנת 1987 ייסד את חברת LIPAZ TRADING שעסקה בשיווק וייבוא מוצרים ורכיבי אלקטרוניקה, ובשנת 1993 מכר את החברה שלאחר מכן הונפקה בבורסה לניירות ערך בתל אביב).

בשנת 1998 היה ליפץ שותף מייסד של קרן הון סיכון ארגוקווסט (Argoquest) שעסקה במימון ופיתוח חברות טכנולוגיה מתקדמת.

בשנת 2005 דרכו הקים ליפץ את חברת AvaTrade שהפכה לקבוצת AvaTrade העוסקת במסחר מקוון.

### קריירה ציבורית
בשנת 2003 נבחר כחבר מועצה בסביון, ושימש כיו"ר ועדות הכספים והספורט בה. במקביל שימש כחבר בדרקטוריון של מפעל הפיס.

בשנת 2007 השתתף בעונה הראשונה של תוכנית המציאות "הישרדות 10", והיה המודח העשירי.

במאי 2008, לאחר פטירתו של ראש מועצת סביון רוממיה הלוי-סגל, בחרו בו חברי המועצה לממלא מקומו. בבחירות שנערכו בהמשך אותה שנה זכה בכ-75% מקולות הבוחרים. בבחירות 2013 הפסיד ליפץ את ראשות המועצה למוטי לנדאו.

ב-2008 פורסם כי בשנת 1990 ליפץ הואשם ברכישת 300 מכשירי וידאו מוברחים ובהעלמת מס של 21 אלף שקל ממע"מ. לאור שירותו הקרבי במלחמת לבנון הראשונה, הומר עונש המאסר בעבודות שירות ובקנס. ביולי 2018 נפסק שעל מועצת סביון לשלם פיצוי בסך 60 אלף ש"ח לאגודה השיתופית גני יהודה ולעומד בראשה עמיר פורת, עקב דברי לשון הרע שאמר ליפץ במהלך ישיבה שהתקיימה ב-2013.

## חיים אישיים
ליפץ נשוי לדולי, אדריכלית, ואב לשלושה. הוא מחזיק בחגורה שחורה בג'ודו.

## קישורים חיצוניים

* 
* 

## הערות שוליים

קטגוריה:אנשי עסקים ישראלים
קטגוריה:מורשעים בעבירות מס בישראל
קטגוריה:חברי מועצת סביון
קטגוריה:ראשי מועצת סביון
קטגוריה:מתחרי הישרדות (ישראל)
קטגוריה:ישראלים שנולדו ב-1960
לואי פיליפ, רוזן סגור

**לואי פיליפ, רוזן סגור** (בצרפתית: **Louis Philippe de Ségur**; 10 בספטמבר 1753 – 27 באוגוסט 1830) היה היסטוריון ודיפלומט צרפתי.

## ביוגרפיה
לואי פיליפ נולד בפריז לפיליפ אנרי, מרקיז סגור. ב-1769 התגייס לצבא הצרפתי וב-1781 השתתף בתפקיד קולונל במלחמת העצמאות של ארצות הברית בקרב יורקטאון תחת פיקודו של הרוזן דה רושאמבו. ב-1784 נשלח כשגריר לסנקט פטרבורג, התקבל בחוגיה של קטרינה הגדולה וכתב מספר קומדיות בעבור התיאטרון שלה. ב-1787 חתם על הסכם מסחרי עם רוסיה שהביא לצרפת יתרונות רבים.

הוא שב לפריז ב-1789, אהד את המהפכה הצרפתית וניסה להשפיע על אונורה מירבו לכרות ברית עם ספרד נגד אנגליה. ב-1791 נשלח לברלין אך נתקל שם ביחס עוין. הוא פרש מכל תפקידיו אל העיר סו שבחבל איל-דה-פראנס ושם הקדיש את זמנו לכתיבה של ספרים היסטוריים ואחרים.

ב-1801 התמנה על ידי הסנט הצרפתי לחבר האספה המחוקקת על פי פקודתו של נפוליון בונפרטה, וב- 1803 נבחר לחבר האקדמיה הצרפתית. ב-1813 שימש כסנאטור וכחבר מועצת המדינה, אך ב- 1814 הצביע בעד הדחתו של נפוליון בונפרטה והפך לאחד מאצילי חצרו של המלך לואי השמונה עשר. ב-1815 הודח מכל תפקידיו בגלל שלקח חלק בשובו של נפוליון לשלטון במשך מאה הימים (1 במרץ - 18 ביוני 1815). הוא רצה לצאת לגלות עם נפוליון לאי סנט הלנה, אך בקשתו זו נדחתה.

ב-1819 הושבו לו כל תפקידיו. בין 1822 ו-1825 היה חבר המועצה העליונה של תנועת הבונים החופשיים הצרפתית וגילה דעות מתקדמות. הוא תמך במהפכת יולי 1830 ובלואי פיליפ, מלך צרפת, אך באותה שנה מת בפריז. הוא השאיר אחריו שני בנים ובת מאשתו אנטואנט ד'אגסו. אחד מבניו היה הגנרל וההיסטוריון פיליפ פול, רוזן סגור.

## מספריו
* "מחשבות מדיניות" (1795)
* "סיפורים" (1809)
* "הרהורים, אמרות ומחשבות" (1823)
* "זיכרונות" (1824)
* "היסטוריה של צרפת" (1824 - 1834)
* "היסטוריה של היהודים" (1827)

אוסף של ספריו יצא לאור ב-34 כרכים החל מ-1824.

## קישורים חיצוניים

* 

קטגוריה:היסטוריונים צרפתים
קטגוריה:דיפלומטים צרפתים
קטגוריה:מעוטרי אות לגיון הכבוד
קטגוריה:צרפתים חברי הבונים החופשיים
קטגוריה:חברי האקדמיה הצרפתית
קטגוריה:צרפתים שנולדו ב-1753
קטגוריה:צרפתים שנפטרו ב-1830